IVL นลท.เทขายฉุดหุ้นรูด 5% วิตกติดโผ 112 บริษัทขัดมติ UN ทำธุรกิจในเขตพิพาทเวสต์แบงก์!
IVL นลท.เทขายฉุดหุ้นรูด 5% วิตกติดโผ 112 บริษัทขัดมติ UN ทำธุรกิจในเขตพิพาทเวสต์แบงก์!
IVL นลท.เทขายฉุดหุ้นรูด 5% วิตกติดโผ 112 บริษัทขัดมติ UN ทำธุรกิจในเขตพิพาทเวสต์แบงก์!
14 ก.พ. 2563

ผู้สื่อข่าวรายงานว่า บริษัท อินโดรามา เวนเจอร์ส จำกัด (มหาชน) หรือ IVL ณ เวลา 11.24 น. อยู่ที่ระดับ 29.75 บาท ลบ 1.50 บาท หรือ 4.80% ด้วยมูลค่าซื้อขาย 1.02 พันล้้านบาท

โดยสหประชาชาติ(UN)  เปิดเผยว่า UN ได้ขึ้นบัญชีดำ 112 บริษัทซึ่งทาง UN มีฐานข้อมูลบ่งบอกว่าบริษัทเหล่านี้มีความเคลื่อนไหว หรือเกี่ยวโยง กับการตั้งถิ่นฐานของชาวอิสราเอลอย่างผิดกฎหมายในพื้นที่เวสแบงค์ (West Bank) ซึ่งกฎหมายต่างประเทศระบุให้พื้นที่ส่วนนี้เป็นของชาวปาเลสไตน์ แต่ทางอิสราเอลก็ยังตั้งข้อถกเถียงมาโดยตลอด โดยฐานข้อมูลบ่งบอกว่าบริษัทเหล่านี้มีความเคลื่อนไหวหรือเกี่ยวโยงคือ
1.การให้การสนับสนุนทางด้านอุปกรณ์ วัตถุดิบ สำหรับการขยายการตั้งถิ่นฐานของชาวอิสราเอลในเขตเวสแบงค์
2.ให้ความช่วยเหลือทางด้านสาธารนูปโภค รวมไปถึงการเดินทาง และการบำรุงถิ่นฐานที่ตั้งอยู่ในเขต
3.มีการดำเนินการทางด้านธุรกรรมการเงิน รวมไปถึงการเช่าพื้นที่เพื่อพักอาศัย และทำธุรกิจ
โดยกลุ่มรณรงค์คว่ำบาตรลดการลงทุน และลงโทษอิสราเอล (Boycott, Divest and Sanctions-BDS) ออกมาเรียกร้องให้องค์กรต่างๆ รวมไปถึงกองทุน สถาบัน หยุดทำธุรกิจหรือลงทุนในบริษัทที่ถูก UN ขึ้นบัญชีดำ โดยในรายชื่อทั้งหมดนี้ ปรากฎชื่อบริษัท Avgol Industries 1953 Ltd. บริษัทย่อยที่ IVL ได้เข้าซื้อไว้ และตั้งโรงงานอยู่ในเขตเวสแบงค์ และยังมีชื่อของ Indorama Ventures P.C.L. ปรากฎอยู่ในบัญชีดำด้วยเช่นกัน
บล.ซีจีเอส-ซีไอเอ็มบี (ประเทศไทย) ระบุในบทวิเคราะห์วันนี้(14ก.พ.63) ว่า IVL ร่วงลงแรงเช้านี้ น่าจะเป็นผลจากการได้รับ Sentiment เชิงลบจากข่าวที่คณะมนตรีสิทธิมนุษยชนแห่งสหประชาชาติ (ยูเอ็นเอชอาร์ซี) เปิดเผยรายชื่อบริษัท 112 แห่งที่ดำเนินธุรกิจเกี่ยวพันกับที่ตั้งถิ่นฐานผิดกฎหมายของชาวยิวในเขตเวสต์แบงก์ที่อิสราเอลยึดครองจากปาเลสไตน์โดยในจำนวนนี้ 94 บริษัทมีสำนักงานใหญ่อยู่ในอิสราเอล และอีก 18 บริษัทเป็นบริษัทสัญชาติต่างๆ ใน 6 ประเทศ รวมถึงไทย ซึ่งหนึ่งในนั้นเป็นบริษัทในกลุ่มของ IVL
โดยกรณีดังกล่าวทำให้คาดว่าบรรดากองทุนต่าง ๆ ที่มีข้อจำกัดเรื่องการลงทุนด้านธรรมาภิบาล ก็อาจจะต้องปรับพอร์ตการลงทุนออกมาก่อน ทำให้เห็นแรงขายหุ้น IVL ออกมามากในวันนี้
ด้าน IVL ชี้แจงวันนี้(14ก.พ.63) ว่า การลงทุนในพื้นที่ดังกล่าวสืบเนื่องจากการเข้าซื้อกิจการบริษัท Avgol Industries 1953 Ltd. (Avgol) เมื่อปีที่ผ่านมา ซึ่งมีโรงงานแห่งหนึ่งอยู่ในพื้นที่ดังกล่าว โดยบริษัทเข้าใจสถานการณ์เป็นอย่างดีและกำลังแก้ไขสถานการณ์ โดยมีแผนจะย้ายโรงงานผลิตที่ตั้งอยู่ในเขต Barkan (เวตส์แบงก์ :West Bank) ไปยังโรงงานอีกแห่งหนึ่งที่มีอยู่เดิมในประเทศอิสราเอล ซึ่งจะดำเนินการแล้วเสร็จภายในปี 2563